Suiwer evangelie belangriker as suiwer taal | Netwerk24
Deur Lappies, Hartenbos 18 Maart 2017 08:32
Ek woon in Warmbad en lees gereeld Beeld. Ek woon egter deesdae so ses maande van die jaar in Hartenbos en kry dus Die Burger gereeld.
Dis interessant om te sien dat daar so 'n groot verskil is, veral as na die trant van die twee koerante se lesersbriewe gekyk word.
Ek kry die idee dat Kapenaars nie in die inhoud van 'n skrywe of selfs 'n preek belangstel nie, maar bloot of dit korrekte Afrikaans bevat en grammatikaal korrek is.
Ek glo ons is almal lief vir Afrikaans, en ek het self 'n renons in sommige sangers se taalgebruik. Maar soms sukkel ek om te verstaan wat briefskrywers probeer sê weens hul hogere en suiwer taal.
Solank die prediker suiwer evangelie bedien wat deur almal verstaan word, glo ek dit is vir God belangrik en aanneemlik. En dit is tog seker al wat saak maak. Of verstaan ek alles verkeerd?